stanford-oval/wikipedia huggingface dataset:
หม่อมเจ้ายุธิษเฐียร สวัสดิวัตน์
เครื่องราชอิสริยาภรณ์

พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2519 –  เหรียญจักรพรรดิมาลา (ร.จ.พ.)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
กีฬาแบดมินตันในโอลิมปิกฤดูร้อน 2020

| กีฬาแบดมินตัน ในโอลิมปิกครั้งที่ 32 |
| --- | --- |

สนาม: ศูนย์กีฬามุซะชิโนะ
วันที่: 25 กรกฎาคม - 3 สิงหาคม ค.ศ. 2020
จำนวนรายการ: 5
จำนวนนักกีฬา: 172 คน
← 20162024 →
| กีฬาแบดมินตัน ใน โอลิมปิกฤดูร้อน 2020 |
| --- | --- | --- | --- |

นักกีฬา รอบคัดเลือก
| เดี่ยว | ชาย | หญิง |  |
| คู่ | ชาย | หญิง | ผสม |
ด ค ก
การแข่งขันกีฬาแบดมินตันในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 25 กรกฎาคม - 3 สิงหาคม ค.ศ. 2020 ณ ศูนย์กีฬามุซะชิโนะ
การคัดเลือก

บทความหลัก: กีฬาแบดมินตันในโอลิมปิกฤดูร้อน 2020 – รอบคัดเลือก
ประเทศที่เข้าร่วมแข่งขัน

ฝรั่งเศส (4)
ญี่ปุ่น (4)
สรุปเหรียญรางวัล > ตารางสรุปเหรียญรางวัล

*  เจ้าภาพ ( ญี่ปุ่น)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 2 | 4 | 0 | 6 |
| 2 |  จีนไทเป | 1 | 1 | 0 | 2 |
| 3 |  อินโดนีเซีย | 1 | 0 | 1 | 2 |
| 4 |  เดนมาร์ก | 1 | 0 | 0 | 1 |
| 5 |  ญี่ปุ่น* | 0 | 0 | 1 | 1 |
| 5 |  เกาหลีใต้ | 0 | 0 | 1 | 1 |
| 5 |  มาเลเซีย | 0 | 0 | 1 | 1 |
| 5 |  อินเดีย | 0 | 0 | 1 | 1 |
| รวม (8 NOC) | รวม (8 NOC) | 5 | 5 | 5 | 15 |
สรุปเหรียญรางวัล > ผู้ที่ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ชายเดี่ยว รายละเอียด | Viktor Axelsen  เดนมาร์ก | เฉิน หลง  จีน | อันโตนี ซีนีซูกา กินติง  อินโดนีเซีย |  |  |  |
| ชายคู่  รายละเอียด | หลี่ หยาง และหวัง ฉีหลิน  จีนไทเป | หลี่ จฺวิ้นฮุ่ย และหลิว อฺหวี่เฉิน  จีน | Aaron Chia และ Soh Wooi Yik  มาเลเซีย |  |  |  |

| หญิงเดี่ยว  รายละเอียด | เฉิน อวี่เฟย  จีน | ไต้ จือหยิ่ง  จีนไทเป | พี. วี. สินธุ  อินเดีย |  |  |  |
| หญิงคู่  รายละเอียด | เกรย์ซีอา โปลีอี และอาปรียานี ราฮายู  อินโดนีเซีย | เฉิน ชิงเฉิน และเจี่ย อีฝาน  จีน | คิม โซ-ย็อง และ Kong Hee-yong  เกาหลีใต้ |  |  |  |

| คู่ผสม  รายละเอียด | หวัง อี้-ลฺวี่ และหฺวาง ตงผิง  จีน | เจิ้ง ซือเหวย์ และหฺวาง หย่าฉฺยง  จีน | ยูตะ วาตานาเบะ และอารีซะ ฮิงาชิโนะ  ญี่ปุ่น |  |  |  |
ดูเพิ่ม

กีฬาแบดมินตันในพาราลิมปิกฤดูร้อน 2020
สถานีโทรทัศน์แห่งเนปาล

| --- | --- |
ประเทศ:  เนปาล
เครือข่าย: โทรทัศน์ดาวเทียม
สำนักงานใหญ่: สิงหาดูรบาร์, กาฐมาณฑุ, เนปาล
แบบรายการ
ภาษา:   เนปาล  ไมถิลี  เนวาร์  อังกฤษ 
ความเป็นเจ้าของ
เจ้าของ: รัฐบาลแห่งเนปาล
ประวัติ
เริ่มออกอากาศ: 31 ธันวาคม ค.ศ. 1983 (1983-12-31) (ทดสอบออกอากาศ) 5 มกราคม ค.ศ. 1984 (1984-01-05) (ออกอากาศปกติ)
ลิงก์
เว็บไซต์: www.ntv.org.np
สถานีโทรทัศน์แห่งเนปาล (อังกฤษ: Nepal Television; เนปาล: नेपाल टेलिभिजन) เป็นสถานีโทรทัศน์แห่งแรกในเนปาล และเป็นช่องโทรทัศน์เดียวที่ออกอากาศข่าวเวลา 20:00 น. คือรายการที่นิยมมากที่สุดของช่องนี้
แหล่งข้อมูลอื่น

http://www.ntv.org.np
NTV Live เก็บถาวร 2018-05-19 ที่ เวย์แบ็กแมชชีน
ไอทีวี

| --- | --- |
ตราสัญลักษณ์สุดท้ายของไอทีวี ในปี พ.ศ. 2566
ประเภท: บริษัทมหาชนจำกัด
ก่อตั้ง: 9 พฤษภาคม พ.ศ. 2538; 29 ปีก่อน (2538-05-09)
ผู้ก่อตั้ง: ธนาคารไทยพาณิชย์ สหศินิมา และอื่น ๆ
เลิกกิจการ: 17 กันยายน 2567 (2567-09-17)
ถัดไป: สถานีโทรทัศน์ทีไอทีวี
สำนักงานใหญ่: 87 อาคารเอ็มไทย ทาวเวอร์ ออลซีซั่นส์ เพลส ชั้น 27 ถนนวิทยุ แขวงลุมพินี เขตปทุมวัน, กรุงเทพมหานคร, ประเทศไทย
บุคลากรหลัก: ไตรภพ ลิมปพัทธ์-ประธานบริษัท (พ.ศ. 2547-2549)  นิวัฒน์ธำรง บุญทรงไพศาล-ประธานกรรมการ   และ ทรงศักดิ์ เปรมสุข-ประธานกรรมการบริหาร (พ.ศ. 2550)   สมคิด หวังเชิดชูวงศ์-ประธานกรรมการ (พ.ศ. 2552)
ผลิตภัณฑ์: สถานีโทรทัศน์ สื่อสิ่งพิมพ์
บริษัทในเครือ: อาร์ตแวร์ มีเดีย มีเดีย คอนเน็คซ์ (ปิดกิจการแล้ว)
เว็บไซต์: www.itv.co.th
บทความนี้เกี่ยวกับบริษัทมหาชน สำหรับสถานีโทรทัศน์ ดูที่ สถานีโทรทัศน์ไอทีวี
บริษัท ไอทีวี จำกัด (มหาชน) เป็นกลุ่มบริษัทที่ทำธุรกิจเกี่ยวกับสื่อโทรทัศน์ โดยได้รับอนุมัติให้ดำเนินการสัมปทานสถานีโทรทัศน์ระบบยูเอชเอฟจากสำนักงานปลัดสำนักนายกรัฐมนตรี จำนวน 1 ช่อง ส่งโทรทัศน์สีในระบบยูเอชเอฟ ทางช่อง 26 (ต่อมาเปลี่ยนเป็นช่อง 29) โดยใช้ชื่อว่า สถานีโทรทัศน์ไอทีวี (ปัจจุบันสถานีฯ ได้ถูกโอนกิจการไปให้แก่ทั้งสองหน่วยงานของรัฐ ซึ่งสามารถอ่านรายละเอียดได้ที่ด้านล่าง) เดิมชื่อ  บริษัท สยามอินโฟเทนเมนท์ จำกัด  ก่อตั้งเมื่อวันที่ 9 พฤษภาคม พ.ศ. 2538 โดย ธนาคารไทยพาณิชย์ และ บริษัทอื่นๆ ต่อมาเปลี่ยนชื่อเป็น บริษัท ไอทีวี จำกัด (มหาชน) เมื่อวันที่ 20 ตุลาคม พ.ศ. 2541 และ บริษัท อินทัช โฮลดิ้งส์ จำกัด (มหาชน) เคยเป็นผู้ถือหุ้นใหญ่ของบริษัทนี้ จนกระทั่งปิดกิจการเมื่อวันที่ 17 กันยายน พ.ศ. 2567
ประวัติ

แนวคิดการก่อตั้งไอทีวี เกิดขึ้นในรัฐบาลนายอานันท์ ปันยารชุน ภายหลังเหตุการณ์พฤษภาทมิฬ พ.ศ. 2535 เนื่องจากในขณะเกิดเหตุการณ์ สื่อโทรทัศน์ จำนวน 5 ช่อง ในขณะนั้น คือ ไทยทีวีสีช่อง 3 ททบ.5 ช่อง 7 สี (BBTV) ไทยทีวีสีช่อง 9 อ.ส.ม.ท. สทท. มิได้รายงานข่าวเหตุการณ์นองเลือด ตามความเป็นจริง ประกอบกับมีเสียงเรียกร้องจากประชาชน ให้เปิดดำเนินการสถานีโทรทัศน์เสรี ในระบบยูเอชเอฟ เพื่อให้คนไทยมีโอกาสได้รับรู้ข่าวสารที่ถูกต้องเป็นกลางอย่างแท้จริง
สำนักงานปลัดสำนักนายกรัฐมนตรี (สปน.) โดย นายมีชัย วีระไวทยะ ซึ่งเป็นผู้กำกับดูแลการเปิดสัมปทานสถานีโทรทัศน์ช่องใหม่ กำหนดเงื่อนไขของสัมปทานไว้ว่า ผู้รับสัมปทานจะต้องมีผู้ถือหุ้น 10 ราย แต่ละรายต้องมีสัดส่วนหุ้นที่เท่ากัน พร้อมกับแปรสภาพเป็นบริษัทมหาชน เพื่อป้องกันการผูกขาด และมีสัดส่วนเนื้อหารายการข่าวและสาระ ไม่ต่ำกว่าร้อยละ 70 และรายการบันเทิงไม่เกินร้อยละ 30
บริษัทผู้เข้าประมูล มีอยู่ 2 กลุ่มใหญ่ คือ
กลุ่มสยามทีวี มีแกนหลักคือ ธนาคารไทยพาณิชย์, บจก.สหศินิมา  (มีสำนักงานทรัพย์สินพระมหากษัตริย์ถือหุ้นใหญ่), หนังสือพิมพ์เดลินิวส์, บจก.บอร์น แอนด์ เอสโซซิเอทท์ ของนายไตรภพ ลิมปพัทธ์, สำนักข่าวไอเอ็นเอ็น, หนังสือพิมพ์ดอกเบี้ย และหนังสือพิมพ์ตงฮั้ว กลุ่มนี้เสนอผลตอบแทนสูงสุดประมาณปีละ 1,000 ล้านบาท ตลอดทั้งอายุสัมปทาน 25 ปี ประมาณ 25,000 ล้านบาท
กลุ่มผู้ผลิตรายการ ประกอบด้วย เครือเนชั่น, บจก.แปซิฟิค อินเตอร์คอมมิวนิเคชั่นส์ ของนายปีย์ มาลากุล ณ อยุธยา โดยมี ดร.สมเกียรติ อ่อนวิมล เป็นผู้ควบคุมเนื้อหา, บมจ.มติชน และ บมจ.สามารถ  กลุ่มนี้ได้คะแนนเนื้อหาเป็นอันดับหนึ่ง แต่เสนอผลตอบแทนตามเกณฑ์ขั้นต่ำประมาณปีละ 500 ล้านบาท
ในปี พ.ศ. 2538 ผลการประมูล สรุปว่า กลุ่มบริษัท สยามทีวีแอนด์คอมมิวนิเคชั่นส์ จำกัด ในเครือธนาคารไทยพาณิชย์ ได้รับสัมปทานและได้รับอนุมัติให้เป็นผู้ดำเนินงานบริหารสถานีฯ เป็นเวลา 30 ปี (สิ้นสุดวันที่ 3 กรกฎาคม พ.ศ. 2568) โดยให้ออกอากาศทางช่อง 26 จากสำนักงานปลัดสำนักนายกรัฐมนตรี ค่าสัมปทาน 25,200 ล้านบาท จากราคากลาง 10,000 ล้านบาท และได้มีการลงนามในสัญญากับสำนักงานปลัดสำนักนายกรัฐมนตรี เมื่อวันที่ 3 กรกฎาคม พ.ศ. 2538 โดยมีนายอภิลาศ โอสถานนท์ ปลัดสำนักนายกรัฐมนตรีในขณะนั้น ลงนามสัญญากับนายเกษม จาติกวณิช ประธานกรรมการ และนายโอฬาร ไชยประวัติ รองประธานกรรมการบริษัท สยาม อินโฟเทนเมนท์ จำกัด
ต่อมา ไอเอ็นเอ็น ดอกเบี้ย และตงฮั้วถอนตัวออกไป กลุ่มสยามอินโฟเทนเมนท์ จึงดึงเครือเนชั่น คู่แข่งที่เข้าร่วมประมูลแต่ไม่ได้รับเลือก เข้าร่วมทุนด้วย​ ดังนั้นจึงมีผู้ร่วมทุนทั้งหมดประกอบด้วย สำนักงานทรัพย์สินส่วนพระมหากษัตริย์ (ผ่าน สหศินิมา) เนชั่น​ กันตนา​ วัฏจักร​ เดลินิวส์​ ล็อกซ์เลย์ บอร์น และ​ไจแอนท์​
โดยตั้งชื่อสถานีโทรทัศน์แห่งนี้ว่า สถานีโทรทัศน์ไอทีวี (สถานีฯ) เริ่มออกอากาศอย่างเป็นทางการ เมื่อวันที่ 1 กรกฎาคม พ.ศ. 2539 โดยวางนโยบาย ให้เป็นสถานีโทรทัศน์ที่ให้ความสำคัญกับรายการข่าว และสถานการณ์ปัจจุบัน
และในวันที่ 1 สิงหาคม พ.ศ. 2542 ไอทีวีได้เปลี่ยนแปลงช่องสัญญาณระบบยูเอชเอฟที่เป็นระบบเดียวกัน โดยเปลี่ยนจากการส่งสัญญาณช่อง 26 มาเป็นการส่งสัญญาณทางช่อง 29 ซึ่งได้รับอนุญาตให้ใช้คลื่นความถี่ใหม่แล้วจากหน่วยงานรัฐบาล และช่องสัญญาณใหม่ดังกล่าวนั้นก็ยังคงใช้มาจนถึงยุคของทีไอทีวี และ ไทยพีบีเอส
การเปลี่ยนแปลงผู้ถือหุ้น

ในช่วงวิกฤติเศรษฐกิจ เมื่อปี พ.ศ. 2540 บริษัทฯ ขาดทุนอย่างหนัก ธนาคารไทยพาณิชย์ในฐานะผู้ถือหุ้นและเจ้าหนี้รายใหญ่ ได้เปลี่ยนแปลงประธานกรรมการไอทีวี จากนายโอฬาร ไชยประวัติ เป็นนายประกิต ประทีปะเสน อดีตรองกรรมการผู้จัดการใหญ่ ธ.ไทยพาณิชย์ และมีนโยบายที่จะแก้ปัญหาการขาดทุน โดยต้องการอำนาจการบริหารเบ็ดเสร็จ โดยผลักดันให้มีการแก้ไขสัญญาสัมปทาน โดยเฉพาะในเรื่องการกระจายผู้ถือหุ้น และจะนำหุ้นเข้าซื้อขายในตลาดหลักทรัพย์แห่งประเทศไทย
คณะรัฐมนตรี ในสมัยนายชวน หลีกภัย เป็นนายกรัฐมนตรีในขณะนั้น มีมติเมื่อวันที่ 1 กุมภาพันธ์ พ.ศ. 2543 อนุมัติให้มีการแก้ไขสัญญาสัมปทาน ด้วยเหตุผลว่าเพื่อให้สอดคล้องกับ พระราชบัญญัติบริษัทมหาชนจำกัด พ.ศ. 2535 และเป็นไปตามข้อบังคับของ ตลท. และมีการแก้ไขสัญญาสัมปทานเมื่อวันที่ 25 เมษายน พ.ศ. 2543
ในเดือนพฤศจิกายน พ.ศ. 2543 ธนาคารไทยพาณิชย์ได้ดึงกลุ่มชิน คอร์ปอเรชั่น (ชินคอร์ป) เข้ามาถือหุ้นไอทีวีด้วยวงเงิน 1,600 ล้านบาท คิดเป็นสัดส่วน 39% ส่วนธนาคารไทยพาณิชย์ได้แปลงหนี้เป็นทุน มีสัดส่วน 55% โดยมอบสิทธิ์การบริหารให้กับชินคอร์ป  โดยชินคอร์ปได้เสนอซื้อหุ้นสามัญฯ จากผู้ถือหุ้นรายอื่นๆ ด้วย ส่งผลให้กลายเป็นผู้ถือหุ้นรายใหญ่ของบริษัทฯ
และส่งผู้บริหารเข้ามาบริหารไอทีวี ประกอบด้วย บุญคลี ปลั่งศิริ, สรรค์ชัย เตียวประเสริฐกุล, ทรงศักดิ์ เปรมสุข
ช่วงเวลาที่กลุ่มชินคอร์ปของตระกูลชินวัตรเข้าถือหุ้นใหญ่ในไอทีวี เป็นเวลาเดียวกับการลงสมัครรับเลือกตั้งทั่วไปครั้งแรกของ พรรคไทยรักไทย ที่มี ดร.ทักษิณ ชินวัตร เป็นหัวหน้าพรรค
การเพิ่มทุนจดทะเบียน และแก้ไขสัญญาสัมปทาน

ชินคอร์ป ดำเนินการเพิ่มทุนจดทะเบียนบริษัทฯ เป็น 1,200 ล้านบาท และเข้าจดทะเบียนในตลาดหลักทรัพย์แห่งประเทศไทย เมื่อเดือนมีนาคม พ.ศ. 2545 และได้เสนอขายหุ้นของบริษัทฯ แก่ประชาชนทั่วไป
เมื่อ พ.ศ. 2546 ได้เพิ่มทุนจดทะเบียนอีกครั้ง เป็น 7,800 ล้านบาท โดยออกหุ้นสามัญใหม่ จำนวน 300 ล้านหุ้น เป็นเงิน 1,500 ล้านบาท เพื่อจัดสรรเป็นการเฉพาะ ให้กับพันธมิตร คือ นายไตรภพ ลิมปพัทธ์ และ บริษัท กันตนา กรุ๊ป จำกัด (มหาชน) สถานีฯ จึงได้ปรับเปลี่ยนภาพลักษณ์ ด้วยการปรับผังรายการใหม่ และเพิ่มรายการบันเทิง แต่ต่อมาใน พ.ศ. 2548 พันธมิตรทั้งสองราย ปฏิเสธที่จะซื้อหุ้นร่วมทุน แต่ยังคงผลิตรายการให้กับสถานีฯ ต่อไป
ในปี พ.ศ. 2547 ชินคอร์ป ได้ยื่นเรื่องต่อ อนุญาโตตุลาการ ขอแก้ไขสัญญาสัมปทาน และขอลดค่าสัมปทาน ที่ต้องจ่ายให้รัฐ ปีละ 1,000 ล้านบาท โดยอ้างว่า เอกชนรายอื่นจ่ายต่ำกว่า ช่อง 3 สัมปทาน 30 ปี (2533-2563) 3,207 ล้านบาท ปีละ  107 ล้านบาท / ช่อง 7 (BBTV) สัมปทาน 25 ปี (2541-2566) 4,670 ล้านบาท ปีละ 187 ล้านบาท / ททบ. 5 โมเดิร์นไนน์ทีวี และ สทท. ไม่ต้องเสียค่าสัมปทาน เนื่องจากเจ้าของคลื่นความถี่ดำเนินการออกอากาศเอง)
คณะอนุญาโตตุลาการ ประกอบด้วย ตัวแทนจาก 2 ฝ่าย และคนกลาง รวม 3 คน ได้แก่
นายประดิษฐ์ เอกมณี อดีตอธิบดีผู้พิพากษาศาลอาญา เป็นประธานคณะอนุญาโตตุลาการ
นายชัยเกษม นิติสิริ รองอัยการสูงสุด (ขณะนั้น) อนุญาโตตุลาการฝ่ายสำนักนายกรัฐมนตรี
นายจุมพต สายสุนทร อาจารย์คณะนิติศาสตร์ มหาวิทยาลัยธรรมศาสตร์ อนุญาโตตุลาการฝ่ายสถานีโทรทัศน์ไอทีวี
คณะอนุญาโตตุลาการ ได้วินิจฉัยชี้ขาดในวันที่ 30 มกราคม พ.ศ. 2547  ลดค่าสัมปทานให้สถานีฯ ลง เป็นปีละ 230 ล้านบาท พร้อมทั้ง อนุญาตให้สถานีฯ แก้ไขสัดส่วนการออกอากาศ รายการสาระ ต่อรายการบันเทิง จากร้อยละ 70 ต่อ 30 เป็นร้อยละ 50 ต่อ 50 และวินิจฉัยให้รัฐ จ่ายค่าชดเชยแก่บริษัทฯ เป็นเงิน 20 ล้านบาท เนื่องจาก สปน. ทำผิดสัญญา มิได้ให้ความคุ้มครองแก่บริษัทฯ และสถานีฯ ตามที่ได้ทำสัญญาสัมปทานไว้ ในขณะเดียวกัน กองทัพบกต่อสัญญาฉบับใหม่กับ ช่อง 7, อสมท อนุญาตให้ยูบีซี มีโฆษณาได้ และกรมประชาสัมพันธ์อนุญาตให้สถานีวิทยุโทรทัศน์แห่งประเทศไทยมีโฆษณาได้ ซึ่งส่งผลกระทบ ต่อฐานะและรายได้ของบริษัทฯ
การตัดสินของศาลปกครองฯ เพิกถอนคำชี้ขาดของคณะอนุญาโตตุลาการ

สปน.ได้ยื่นคำร้องขอเพิกถอนคำวินิจฉัยของคณะอนุญาโตตุลาการต่อศาลปกครอง ในคดีหมายเลขดำที่ 476/2547 ในประเด็นที่มีคำวินิจฉัย มีการระบุให้แก้ไขในสัญญาร่วมการงาน เรียกร้องให้ศาลปกครองกลาง พิจารณาเพิกถอนคำสั่งของคณะอนุญาโตตุลาการดังกล่าว ซึ่งถือเป็นการดำเนินการที่ผิดเจตนารมณ์ และ สปน.ระบุว่า อนุญาโตตุลาการวินิจฉัยเกินขอบเขตอำนาจ
เมื่อวันที่ 9 พฤษภาคม พ.ศ. 2549 ศาลปกครองกลางมีคำพิพากษา ให้เพิกถอนคำสั่งของอนุญาโตตุลาการ ที่ชี้ขาดให้ สปน. ลดค่าสัมปทานให้สถานีฯ และให้ สปน. จ่ายค่าชดเชยให้บริษัทฯ
จากคำพิพากษาดังกล่าว ส่งผลให้ สถานีฯ ต้องจ่ายค่าสัมปทาน ปีละ 1,000 ล้านบาท เช่นเดิม และ ต้องปรับสัดส่วน รายการข่าวและสาระ ต่อรายการบันเทิง กลับไปเป็น ร้อยละ 70 ต่อ 30 นอกจากนี้ บริษัทฯ ยังต้องเสียค่าปรับ จากการผิดสัญญาสัมปทาน จากการเปลี่ยนแปลงผังรายการ ที่ไม่เป็นไปตามสัญญาสัมปทาน คิดเป็นร้อยละ 10 ของค่าสัมปทานในแต่ละปี โดยคิดเป็นรายวัน วันละ 100 ล้านบาท นับตั้งแต่ เริ่มมีการปรับผังรายการ รวมระยะเวลา 2 ปี เป็นค่าปรับทั้งสิ้น ประมาณ 9.4 หมื่นล้านบาท
โดยศาลปกครองกลาง ได้ให้เหตุผลประกอบคำพิพากษาว่า การที่อนุญาโตตุลาการ ชี้ขาดให้ลดค่าสัมปทาน มีผลกระทบต่อประโยชน์สาธารณะ และเป็นการแก้ไขสัญญาสัมปทานของรัฐ ซึ่งอยู่นอกเหนืออำนาจของอนุญาโตตุลาการ บริษัทฯ จึงได้ยื่นอุทธรณ์ คำพิพากษาศาลปกครองกลาง ต่อศาลปกครองสูงสุด
ต่อมา ในวันที่ 13 ธันวาคม พ.ศ. 2549 ศาลปกครองสูงสุด พิพากษายืน ตามคำตัดสินของศาลปกครองกลาง ส่งผลให้ บริษัทฯ ยังต้องจ่ายค่าสัมปทาน ปีละ 1,000 ล้านบาท เช่นเดิม และ สถานีฯ ต้องปรับผังรายการ ตามสัดส่วนเดิม โดยปรับใช้ในวันรุ่งขึ้นทันที เพื่อจะได้ไม่ต้องเสียค่าปรับเพิ่ม ในกรณีที่ตกลงกันไม่ได้
ส่วนราคาหุ้น ITV เมื่อศาลปกครองสูงสุดมีคำพิพากษา นักลงทุนก็ขายหุ้นออกมาเป็นจำนวนมาก ด้านราคาก็ลดลงอย่างหนัก จนกระทั่ง ลงไปอยู่ใน จุดต่ำสุด (New Low) นับแต่เข้ามาซื้อขายในตลาดฯ ที่ 1.98 บาทซึ่งเป็นราคาพื้น (Floor Price) หลังจากนั้น ได้มีผู้ซื้อกลับมาเล็กน้อย ส่งผลให้ราคาปิดตลาดฯ สูงขึ้นมาอีกเล็กน้อย ที่ 2.06 บาท แต่ก็เป็นราคาที่ลดลง จากราคาปิดตลาดวันก่อนหน้า ร้อยละ 26.4
วันที่ 14 ธันวาคม พ.ศ. 2549 นายจุลยุทธ หิรัณยะวสิต ปลัดสำนักนายกรัฐมนตรี เปิดแถลงข่าว เรียกให้ ไอทีวี ชำระค่าสัมปทานที่ค้างอยู่ทั้งสิ้น 2,210 ล้านบาท พร้อมดอกเบี้ย 15% เป็นจำนวนเงินรวม 464.5 ล้านบาท มาชำระให้ สปน.ภายใน 45 วัน และให้ชำระค่าปรับกรณีทำผิดสัญญาเรื่องผังรายการ อีกกว่า 97,760 ล้านบาท จากนั้นมีการต่อเวลาเรียกชำระมาอีก 30 วัน (สิ้นสุด วันที่ 6 มีนาคม พ.ศ. 2550)
ข้อพิพาทหลังยกเลิกสัญญาสัมปทาน

ต่อมา บริษัท ไอทีวี จำกัด (มหาชน) ได้เสนอข้อพิพาท กรณี สปน. บอกเลิกสัญญาสัมปทานโดยมิชอบ โดยเมื่อวันที่ 14 มกราคม พ.ศ. 2559 คณะอนุญาโตตุลาการได้ตัดสินชี้ขาดว่า สปน. บอกเลิกสัญญาสัมปทานโดยมิชอบด้วยกฎหมาย ต้องชำระค่าเสียหายให้แก่ ไอทีวี และ ไอทีวี ก็ต้องชำระค่าตอบแทนส่วนต่างเช่นกัน คำชี้ขาดจึงสรุปว่าทั้งสองฝ่ายไม่มีหนี้ที่ต้องชำระต่อกัน ทั้งนี้ สปน. ยื่นคำร้องขอเพิกถอนคำชี้ขาดต่อศาลปกครองกลางเมื่อวันที่ 29 เมษายน ศาลปกครองกลางรับคำร้องเมื่อวันที่ 2 พฤศจิกายน และในวันที่ 17 ธันวาคม พ.ศ. 2563 ศาลปกครองกลางพิพากษายกคำร้องของ สปน. ด้วยเหตุว่า คดีไม่มีเหตุตามกฎหมายที่ศาลจะเพิกถอนคำชี้ขาดได้ แต่ สปน. ได้ยื่นอุทธรณ์ต่อศาลปกครองสูงสุดเมื่อวันที่ 15 มกราคม พ.ศ. 2564 หลังจากนั้นในวันที่ 25 มกราคม พ.ศ. 2567 ศาลปกครองสูงสุดได้พิพากษายืนตามศาลปกครองกลาง ทำให้ไอทีวีไม่ต้องชำระหนี้อีก
ปิดบริษัท

เมื่อวันที่ 4 กันยายน พ.ศ. 2567 คณะกรรมการบริษัทของ บมจ.ไอทีวี มีมติให้จัดการประชุมวิสามัญผู้ถือหุ้นครั้งที่ 2/2567 ในวันที่ 13 กันยายน เพื่อพิจารณาอนุมัติการเลิกบริษัท เนื่องจากไอทีวีไม่สามารถหาโอกาสและแผนธุรกิจที่เหมาะสมต่อการฟื้นตัวของบริษัทได้ในสภาพเศรษฐกิจและเทคโนโลยีในปัจจุบัน และที่ประชุมมีมติเสียงข้างมากอนุมัติการเลิกบริษัท และแต่งตั้งผู้ชำระบัญชี
ต่อมาเมื่อวันที่ 17 กันยายน เมโธ เปี่ยมทิพย์มนัส ผู้ช่วยกรรมการผู้อำนวยการอาวุโสส่วนงานการเงิน และ รักษาการหัวหน้าสายงานการเงินและบัญชีของอินทัช โฮลดิ้งส์ ได้รายงานให้กับตลาดหลักทรัพย์แห่งประเทศไทย โดยมีใจความสำคัญระบุถึงการจดทะเบียนเลิกบริษัทของ บมจ.ไอทีวี ต่อกรมพัฒนาธุรกิจการค้า กระทรวงพาณิชย์ ในวันเดียวกัน
ดูเพิ่ม

สถานีโทรทัศน์ไอทีวี
สถานีโทรทัศน์ทีไอทีวี (สำนักงานบริหารกิจการสถานีวิทยุโทรทัศน์ระบบยู เอช เอฟ เฉพาะกิจ (หน่วยบริการรูปแบบพิเศษ))
สถานีโทรทัศน์ไทยพีบีเอส
องค์การกระจายเสียงและแพร่ภาพสาธารณะแห่งประเทศไทย
แหล่งข้อมูลอื่น

เว็บไซต์ทางการ
รวมบทความ จาก เว็บรากฐานไทย เก็บถาวร 2007-09-27 ที่ เวย์แบ็กแมชชีน
ถนนประชาราษฎร์ สาย 1

| ถนนประชาราษฎร์ สาย 1 |
| --- | --- |
ถนนประชาราษฎร์ สาย 1 บริเวณทางแยกประชาราษฎร์
ข้อมูลของเส้นทาง
ความยาว: 2.5 กิโลเมตร (1.6 ไมล์)
ทางแยกที่สำคัญ
ปลายทางทิศใต้: ถนนสามเสน ในเขตดุสิต กรุงเทพฯ
 : ถนนประชาราษฎร์ สาย 2 ในเขตบางซื่อ กรุงเทพฯ
ปลายทางทิศเหนือ:  ถนนพิบูลสงคราม ในเขตบางซื่อ กรุงเทพฯ
ถนนประชาราษฎร์ สาย 1 เป็นถนนสายสั้น ๆ เลียบแม่น้ำเจ้าพระยาทางฝั่งตะวันออก แนวเส้นทางมีจุดเริ่มต้นที่ทางแยกเกียกกาย (จุดตัดกับถนนทหาร) ในพื้นที่แขวงถนนนครไชยศรี เขตดุสิต กรุงเทพมหานคร โดยเป็นแนวต่อเนื่องมาจากถนนสามเสน ขึ้นไปทางทิศเหนือ ข้ามคลองบางซื่อที่สะพานพิบูลสงคราม เข้าสู่พื้นที่แขวงบางซื่อ เขตบางซื่อ ตัดกับถนนประชาราษฎร์ สาย 2 ที่ทางแยกบางโพ ลอดใต้สะพานพระราม 6 ของทางรถไฟสายใต้เข้าสู่พื้นที่แขวงวงศ์สว่าง จากนั้นตัดกับถนนวงศ์สว่าง 2 ครั้ง ที่ทางแยกประชาราษฎร์ และสิ้นสุดที่ทางแยกพิบูลสงคราม โดยมีแนวถนนที่ตรงต่อเนื่องต่อไปคือถนนพิบูลสงคราม
สถานที่สำคัญ

กรมการอุตสาหกรรมทหาร
วัดประดู่ธรรมาธิปัตย์
สถานีรถไฟฟ้ามหานคร สายเฉลิมรัชมงคล สถานีบางโพ
ตลาดศรีเขมา
โรงเรียนโยธินบูรณะ
วัดสร้อยทอง
โรงเรียนวัดสร้อยทอง
สวนสาธารณะใต้สะพานพระราม 7
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
ถนนประชาราษฎร์ สาย 1 (แยกพิบูลสงคราม–แยกประชาราษฎร์)
| กรุงเทพมหานคร |  | แยกพิบูลสงคราม | เชื่อมต่อจาก:  ถนนพิบูลสงคราม ไปนนทบุรี | เชื่อมต่อจาก:  ถนนพิบูลสงคราม ไปนนทบุรี |  |
| กรุงเทพมหานคร |  | แยกพิบูลสงคราม | ถนนวงศ์สว่าง ไปขึ้นสะพานพระราม 7, บรรจบถนนจรัญสนิทวงศ์, บางพลัด  | ถนนวงศ์สว่าง ไปแยกประชานุกูล, แยกรัชวิภา |  |
| กรุงเทพมหานคร |  | - |  ทางพิเศษประจิมรัถยา ไปตลิ่งชัน, บรรจบ ถนนกาญจนาภิเษก (ด้านตะวันตก)                 |  ทางพิเศษประจิมรัถยา ไปดินแดง, บางนา, ดาวคะนอง |  |
| กรุงเทพมหานคร |  | แยกประชาราษฎร์ | ถนนประชาราษฎร์ สาย 1 ไปแยกบางโพ, แยกเกียกกาย  | ถนนประชาราษฎร์ สาย 1 ไปขึ้นทางพิเศษประจิมรัถยา |  |
ถนนประชาราษฎร์ สาย 1 (แยกประชาราษฎร์–แยกเกียกกาย)
| กรุงเทพมหานคร |  | แยกประชาราษฎร์ | เชื่อมต่อจาก: ถนนประชาราษฎร์ สาย 1 ไปขึ้นทางพิเศษประจิมรัถยา | เชื่อมต่อจาก: ถนนประชาราษฎร์ สาย 1 ไปขึ้นทางพิเศษประจิมรัถยา |  |
| กรุงเทพมหานคร |  | แยกประชาราษฎร์ | ถนนประชาราษฎร์ สาย 1 ไปแยกพิบูลสงคราม, นนทบุรี                 | ไม่มี |  |
| กรุงเทพมหานคร |  | แยกบางโพ | ถนนประชาราษฎร์ สาย 2 ไปท่าน้ำบางโพ                 | ถนนประชาราษฎร์ สาย 2 ไปแยกเตาปูน, สถานีรถไฟชุมทางบางซื่อ |  |
| กรุงเทพมหานคร |  | แยกเกียกกาย | ถนนทหาร ไปท่าน้ำเกียกกาย                 | ถนนทหาร ไปบรรจบถนนประดิพัทธ์, สะพานควาย |  |
| กรุงเทพมหานคร |  | แยกเกียกกาย | ตรงไป: ถนนสามเสน ไปแยกบางกระบือ, วชิรพยาบาล | ตรงไป: ถนนสามเสน ไปแยกบางกระบือ, วชิรพยาบาล |  |
      สะพาน              กำลังก่อสร้างหรือโครงการในอนาคต
ดูเพิ่ม

ถนนประชาราษฎร์ สาย 2
ถนนพิบูลสงคราม
ถนนสามเสน
แหล่งข้อมูลอื่น

แผนที่และภาพถ่ายทางอากาศของ ถนนประชาราษฎร์ สาย 1
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′09″N 100°31′17″E﻿ / ﻿13.802538°N 100.521359°E﻿ / 13.802538; 100.521359
กบฏฮงกย็องแน

กบฏฮงกย็องแน (เกาหลี: 홍경래의 난) เกิดขึ้นในปี พ.ศ. 2355 ตรงกับปีที่ 12 รัชสมัยของพระเจ้าซุนโจ ที่มณฑลเพียงอันโดยหัวหน้าผู้ก่อการนั้นเป็นยังบัน
(บัณฑิต) ตกอับคนหนึ่งชื่อ ฮง กย็อง-แน ซึ่งเกิดความไม่พอใจรัฐบาลในขณะนั้นและมีชาวบ้านที่ไม่พอใจรัฐบาลได้เข้าร่วมกับกบฏนี้จำนวนมากขึ้นเรื่อย ๆ โดยกองทัพกบฏได้เข้ายึดเมืองเปียงยาง และเมืองสำคัญหลายแห่ง
ในพงศาวดารได้บันทึกว่าพ่อค้าอันดับ1ของโชซอนที่ชื่อว่าอิมซังอ๊กซึ่งตอนนั้นได้เข้ารับราชการแล้วได้บริจาคเงินช่วยกองทัพกบฏแต่ในที่สุดกองทัพกบฏก็ถูกปราบที่จองจู และกย็อง-แนก็ตายในที่รบที่เมืองนี้ด้วย ส่งผลให้กบฏฮงกย็องแนสิ้นสุดลง อย่างไรก็ตาม กบฏฮงกย็องแนได้เป็นแรงบันดาลใจให้กับกองทัพกบฏยุคหลัง ๆ ที่กล้าลุกขึ้นต่อสู้กับรัฐบาล
สุภาพร วงษ์ถ้วยทอง

| สุภาพร วงษ์ถ้วยทอง |
| --- | --- |
เกิด: 3 ธันวาคม พ.ศ. 2531 (36 ปี) กรุงเทพมหานคร ประเทศไทย
อาชีพ: นักแสดง พิธีกร ดีเจ
ปีที่แสดง: พ.ศ. 2549–ปัจจุบัน
ผลงานเด่น: อังกอร์ - อังกอร์ (2561)  ปักบุญ จุลโภค / บุญเหลือ / ทิณสรี - เล่ห์บรรพกาล (2563)  ชลันธร - ดาวคนละดวง (2564)  ศรีนวล - เลือดเจ้าพระยา (2566) มะลิ - เรือนทาส (2567) 
สังกัด: ช่อง 3 เอชดี (2563–ปัจจุบัน)
รางวัล
พิฆเนศวร: นักแสดงดาวรุ่งหญิงดีเด่น พ.ศ. 2561 – อังกอร์ นักแสดงสมทบหญิงยอดเยี่ยม พ.ศ. 2563 – เล่ห์บรรพกาล
สุภาพร วงษ์ถ้วยทอง (เกิด 3 ธันวาคม พ.ศ. 2531) ชื่อเล่น บูม เป็นนักแสดง พิธีกร และดีเจชาวไทย เริ่มต้นก้าวเข้ามาในวงการบันเทิงด้วยการถ่ายแบบนิตยสารและถ่ายโฆษณา โด่งดังจากการรับบท "อังกอร์" ในละครเรื่อง อังกอร์ เมื่อปี พ.ศ. 2561
ประวัติและการศึกษา

สุภาพร มีชื่อเล่นว่า บูม เกิดเมื่อวันเสาร์ที่ 3 ธันวาคม พ.ศ. 2531 จบการศึกษาระดับมัธยมศึกษาตอนปลายจากโรงเรียนสาธิตแห่งมหาวิทยาลัยเกษตรศาสตร์ และระดับปริญญาตรีจากคณะมนุษยศาสตร์ มหาวิทยาลัยเกษตรศาสตร์ สาขาสื่อสารมวลชน
โดยเธอมีพี่ชาย 1 คน ส่วนพ่อเป็นเจ้าของโกดังให้เช่า ด้านแม่เป็นบุตรสาวของอดีตรัฐมนตรีว่าการกระทรวงมหาดไทยท่านหนึ่ง ต่อมาพ่อแม่ของเธอแยกทางกันหลังจากเกิดวิกฤตต้มยำกุ้งจนครอบครัวเป็นหนี้ 70 ล้านบาท
เข้าสู่วงการ

สุภาพรเข้าสู่วงการจากการถ่ายแบบ ถ่ายโฆษณา และเคยเป็น 1 ใน 5 Shiny Girl ที่เป็นโครงการของค่าย RS เพื่อฝึกฝนเตรียมความพร้อมสู่การทำงานในวงการบันเทิง ถ่ายเอ็มวีอย่างเพลง "ทำบ้าอะไร" ของ อาหรั่ง อาณัติ สายทวี และเพลง "ใต้หมอน" ของ แดน-บีม สำหรับละครเรื่องแรกของเธอคือละครเรื่อง รวมพลคนแจ๋ว ทาง ช่อง 9 เมื่อปี พ.ศ. 2549 นอกจากนี้เธอยังเป็นดีเจให้กับคลื่น Hitz 95.5 จากนั้นในปี พ.ศ. 2554 เธอได้ร่วมแสดงเป็นนักแสดงรับเชิญในซิทคอมเรื่อง เป็นต่อ ตอน เซ้ง เซ็ง โดยรับบทเป็น 1 ในหญิงสาวที่มาเซ้งตึก ต่อมาเธอเริ่มเป็นที่รู้จักจากการรับบท อังกอร์ ในละครเรื่อง อังกอร์ ที่ออกอากาศทางช่อง 3 เอชดี เมื่อปี พ.ศ. 2561 นับเป็นการรับบทนางเอกครั้งแรกของเธอ จากนั้นในปี พ.ศ. 2563 เธอได้แสดงละครถึง 2 เรื่องคือเรื่อง รักแรกของฉันกับคดีพิลึกพิลั่นของเจ้าบ่าว ทางช่องทรูโฟร์ยู และ เล่ห์บรรพกาล ทางช่อง 3 เอชดี ในปี พ.ศ. 2564 สุภาพรได้แสดงละครเรื่อง ดาวคนละดวง รับบทเป็น ดร. ชลันธร ถัดมาในปี พ.ศ. 2566 ได้แสดงนำในละครเรื่อง เลือดเจ้าพระยา ในบทของ ศรีนวล และละครเรื่อง เรือนทาส ในบท มะลิ
ผลงาน

| ปี | เรื่อง | แสดงเป็น | ออกอากาศ |
| --- | --- | --- | --- |
| 2549 | รวมพลคนแจ๋ว | เฟื่องฟ้า | ช่อง 9 MCOT HD |
| 2554 | เป็นต่อ ตอน เซ้งเซ็ง | หนึ่งในสาวที่มาเซ้งห้องขายเสื้อ (รับเชิญ) | ช่อง 3 เอชดี |
| 2561 | อังกอร์ | อังกอร์ | ช่อง 3 เอชดี |
| 2563 | รักแรกของฉันกับคดีพิลึกพิลั่นของเจ้าบ่าว | มด | ทรูโฟร์ยู |
| 2563 | เล่ห์บรรพกาล | ปักบุญ จุลโภค (พ.ศ.2562) / บุญเหลือ (พ.ศ.2436) / ทิณสรี (1,000 ปีก่อน) | ช่อง 3 เอชดี |
| 2564 | ดาวคนละดวง | ชลันธร | ช่อง 3 เอชดี |
| 2566 | เลือดเจ้าพระยา | ศรีนวล | ช่อง 3 เอชดี |
| 2567 | เรือนทาส | มะลิ | ช่อง 3 เอชดี |
| 2567 | เป็นต่อ ตอน ดิว ดรีม ดี | ดรีม (รับเชิญ) | ช่องวัน 31 |
รางวัล

| ปี | รางวัล | สาขา | ผล |
| --- | --- | --- | --- |
| 2563 | รางวัลพิฆเนศวร ครั้งที่ 8 | สาขานักแสดงสมทบหญิงยอดเยี่ยม | ชนะ |
| 2564 | รางวัลโทรทัศน์ทองคำ ครั้งที่ 35 | นักแสดงสมทบหญิงดีเด่น | เสนอชื่อเข้าชิง |
กีฬาแบดมินตันในโอลิมปิกฤดูร้อน 2012

| แบดมินตัน ในโอลิมปิก  |
| --- | --- |

สนาม: Wembley Arena
วันที่: 28 กรกฎาคม – 5 สิงหาคม 2012
จำนวนรายการ: 5 (2 men, 2 women, 1 mixed)
จำนวนนักกีฬา: 172 คน
← 20082016 →
กีฬาแบดมินตันในโอลิมปิกฤดูร้อน 2012 มีชิงชัย 5 เหรียญทองตามประเภท ดังนี้
| 0 | 1 | 2 |
| --- | --- | --- |
|  ชายเดี่ยว  หญิงเดี่ยว |  ชายคู่  หญิงคู่ |  คู่ผสม |
เริ่มแข่งขันวันที่ 28 กรกฎาคม - 5 สิงหาคม 2555
สนามที่ใช้ในการแข่งขัน : เวมบลีย์อารีน่า (Wembley Arena)
จำนวนนักกีฬาที่เข้าร่วมการแข่งขัน 172 คน จาก 51 ประเทศ